અમય સાતેક વર્ષનો થયો. સ્વિમિંગપુલની સામે હંમેશની જેમ બેસીને મા-દિકરો વાતો કરતાં હતાં. “જો તો, તે કયા રંગનું ટીશર્ટ પહેર્યું છે?” “લા….લ….” માંડ એકાદ મિનિટે જવાબ આવ્યો. માયા ખુશ થઈ પણ અમય સ્થિર જ હતો. એવામાં અમયે શબ્દ ઉચ્ચાર્યો. “પાણી..” “પીવું છે? હમણાં લાઉં, તું બેસ, હો..” તે ઊભી થઈ. પાછળ જતે જોયું તો અમય અને સ્વિમિંગ્પુલનું પાણી એકસાથે દેખાયા. ‘પાણી’ પહેલીવાર અહિં આવીને બોલ્યો અમય અને વર્ષોનો સ્ત્રીઆર્થ લેખે લાગ્યો, એવું માયાએ અનુભવ્યું.